Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 243

4. évfolyam vége Részvétel a közös játékokban, a beszélgetésekben. Néhány vers, mondóka, énekes játék ismerete. Részvétel egyszerű mozgásos játékokban. Részvétel egyszerű készségfejlesztő játékokban. 2009/72. szám Ének-zene 1–4. évfolyam Célok és feladatok A zenei nevelés általános és legfőbb célja az érzelmi, értelmi és jellemnevelés, vagyis a teljes személyiség fejlesztése. Az ének-zene tanítása mással nem helyettesíthető. „A zene az életnek olyan szükséglete, mint a levegő: Hogy levegő nélkül nincs élet, sokan csak akkor veszik észre, ha már nagyon hiányzik...” (Kodály Zoltán) A zene megismeréséhez az élményszerűségen át vezet az út, mely kétféle módon történhet: a saját közvetlen cselekvés által kapott zenei élményen és a zeneművek élményszerű megismerésén át. A zenei élményeknél elsődleges a saját énekhang és a dallam. Ezt követik a mozgásos élmények, melyet a ritmus által élhetünk meg, majd a zenei kultúra alapozójaként a szövegkarakter élményei. A zenei ismereteken át történő nevelés (zenei olvasás és írás, improvizáció, készség- és képességfejlesztés a zeneirodalom és a népzene alkotásain át) nagy hatású. A zenei neveléssel elérhető nyitottság kialakítja a más művészeti ágak, területek felé is a nyitottságot, így komplexen vihető át a tudástartalom. „Sokszor egyetlen élmény egész életre megnyitja a fiatal lelket a zenének. Ezt az élményt nem lehet a véletlenre bízni: ezt megszerezni az iskola kötelezettsége.” (Kodály Zoltán) A zenei neveléssel 5 fontos nevelési cél érhető el.

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes